เตรียมฉลอง วันจริง
ไม่มีใครอยากทำงานในวันเกิดตัวเอง (ถึงงานจะเด่นเพื่อนร่วมงานจะดี๊ดีก็เถอะ) แต่พอเป็นผู้ใหญ่แล้ว ความรับผิดชอบก็คงต้องมาก่อน เพราะงั้นถึงวันเกิดแล้วก็ยังต้องฝืนตื่นแล้วตั้งหน้าตั้งตาไปทำงาน เวลาวางแผนจัดงานวันเกิดให้ตัวเอง เลยแนะนำให้กางสมุดนัดดูตารางชีวิตตัวเอง แล้วไล่เรียงออกมาเลยว่าคุณมีเวลาฉลองแค่ไหน จะได้เตรียมการถูก   สุดท้ายคุณก็อาจยังต้องใช้วันเกิดแทบทั้งวันในที่ทำงาน แต่อย่างน้อยถ้าเช็คตารางตัวเองแล้วจะได้รู้ว่าแวบออกไปฉลองเล็กๆ ช่วงไหนได้บ้าง เช่น แวะกินเค้กร้านที่อยากลองมานาน หรือนั่งแช่กินอาหารเช้าจัดเต็มแบบชิลๆ ได้ แต่ถ้าคุณเป็นประเภทให้ตื่นเช้าแล้วฆ่ากันดีกว่า โดยเฉพาะเช้าวันเกิด แบบนี้ต้องเช็คว่าพักเที่ยงลากยาวขึ้น หรือขอออกจากออฟฟิศเร็วขึ้นได้ไหม แต่ถ้ามีวันหยุดเหลือ ลาพักร้อนได้ ก็เอามาใช้ให้เป็นประโยชน์ซะเลย ถ้ามีโอกาสก็ลองออกต่างจังหวัดหรือไปเมืองนอกฉลองวันเกิดคนเดียวแบบเฟี้ยวๆ ซะเลย เท่ากับได้ทำอะไรตามใจตัวเอง อยากกินอะไรก็กิน อยากทำอะไรก็ทำ สำหรับบางคนอาจเป็นเวลาที่หาได้ยากน่าดู เที่ยวคนเดียวดีตรงที่ไม่ต้องรอว่างตรงกัน ไม่ต้องตามใจใคร ถ้าปกติคุณถูกเพื่อนลากไปถ่ายรูปรัวๆ ทั้งที่อยากนอนแผ่โชว์พุงที่ชายหาดละก็ นี่แหละวันของคุณแล้ว   ถ้าเป็นไปได้ควรซื้อตั๋วหรือจองโรงแรมก่อนวันจริงสัก 2 - 3 อาทิตย์ ราคาจะได้สบายกระเป๋า รวมถึงหาซื้อของใช้ที่จำเป็นแต่เนิ่นๆ ตอนแพ็คกระเป๋าจะได้ไม่หน้าตาตื่น เวลาได้กลับไปใช้เวลาดีๆ ในที่เดิมๆ มักประทับใจเสมอ แต่อย่าปิดโอกาสตัวเอง ลองทำอะไรใหม่ๆ หรือไปที่ใหม่ๆ บ้าง จะได้เปิดหูเปิดตา อย่าเพิ่งเบ้ปากว่าที่เคยเจอมามีแต่คูปองลด 50 - 100 บาท ของแบบนี้ตาดีได้ตาร้ายเสีย ต้องออกตามล่าหาโปรเด็ดๆ โดนๆ ในเน็ตดู นอกจากลดราคาแล้วบางที่ก็มีแจกแถมหรือมาเป็นแพ็คเกจเลย แต่ก่อนอาจจะต้องเลียบๆ เคียงๆ บอกเด็กเสิร์ฟว่า "คือแบบ...วันนี้วันเกิดอะค่ะ" แล้วหวังว่าเขาจะแถมเค้กจิ๋วหรือเครื่องดื่มฟรี (อาจมีเช็คบัตรประชาชน) แต่เดี๋ยวนี้เขามีให้เข้าเว็บลงทะเบียนเลยจ้า อย่าลืมแจ้งพนักงานล่วงหน้าด้วยล่ะว่าจะใช้โปร  หลายวันหรือดีกว่านั้นคือหลายอาทิตย์ก่อนถึงวันจริง อย่าลืมเข้าเว็บหรือเพจ Facebook ของร้านอาหารและช็อปต่างๆ ที่คุณอยากตามล่าหาโปรวันเกิด จะได้ลงทะเบียนทัน (ถ้ามี) ทีนี้ก็ดาวน์โหลดโค้ด, e-coupon หรือทำตามขั้นตอนได้เลย สุดท้ายแล้วก็ลองถามพนักงานในร้านไปตรงๆ สวยๆ เลย ว่าพอดีวันนี้วันเกิด มีโปรอะไรบอกเจ้รีบสารภาพมาให้หมด! ร้านกาแฟและร้านอาหารส่วนใหญ่มีโปรวันเกิดและเดือนเกิดอยู่แล้วล่ะ แต่อย่าลืมตามเพจของบริการอื่นๆ ที่เป็นขาประจำไว้ จะได้ไม่พลาดเวลามีโปร เช่น ร้านทำผม ทำเล็บ หรือสปา ถึงจะฉลองวันเกิดคนเดียว ของขวัญมันก็ต้องมี! อย่าไปคิดว่าเป็นวันเกิด คิดซะว่าเป็นวันให้ได้ปลดปล่อย เอาอกเอาใจตัวเอง เพราะงั้นจิ๊กซอว์ชิ้นสุดท้ายก่อนวันนี้จะสมบูรณ์ ก็คือของขวัญหรืออะไรที่คุณอยากได้นั่นเอง หลายคนเลิฟนักเวลาถูกเซอร์ไพรซ์ด้วยของขวัญของฝาก แต่ถ้าเกิดได้ของไม่ถูกใจขึ้นมาล่ะ วันเกิดแท้ๆ ยังต้องมาปั้นหน้าว่าดีใจซะอย่างนั้น (นึกถึงเพื่อนที่ให้คุกกี้กล่องแดงมันทุกโอกาสเข้าไว้) เพราะงั้นข้อดีแบบเห็นๆ ของการซื้อหาของขวัญให้ตัวเอง ก็คือสนุกทั้งตอนเลือกและตอนได้ของถูกใจเลย   อาจจะเก็บไว้ซื้อวันจริงเลยก็ได้ โดยเฉพาะถ้าคุณเอ็นจอยกับการได้เดินช้อปปิ้งเป็นพิเศษ จนอยากรวมไว้ในกิจกรรมฉลองวันเกิดของคุณ แต่ถ้าไม่มีเวลาไปช้อปปิ้งในวันจริง หรือไม่อยากเสียเวลาอันมีค่าไปกับการนั่งในรถติดยาวเป็นวากว่าจะถึงห้าง ก็ต้องซื้อไว้ล่วงหน้า พอวันเกิดก็พร้อมฉลองพอดี ถ้าไปซื้อของที่ร้าน ลองถามพนักงานดูว่ามีบริการห่อของขวัญไหม อาจจะฟังดูมึนๆ หน่อย (เพราะรู้ๆ อยู่ว่าในห่อคืออะไร ก็ซื้อเองกับมือนี่นะ) แต่มันได้ฟีลกว่าเยอะเวลาค่อยๆ บรรจงแกะกล่องจนเจอของขวัญข้างใน อีกทีคือซื้อของขวัญออนไลน์ แล้วเลือกให้จัดส่งมาถึงวันพิเศษของคุณพอดี (หรือก่อนหน้าก็ตามสะดวก) พยายามซื้อของขวัญอย่าเกินงบ แต่ก็อย่างกหรือคิดเยอะจนทำลายความรู้สึกดีๆ ในวันพิเศษไป เลือกอะไรที่อยากได้จริงๆ ได้แล้วมีความสุขสนุกสนาน ถึงจะเป็นของที่ใช้จริงไม่ค่อยได้ก็ไม่เห็นต้องแคร์ ลองนึกดูว่ามีอะไรที่อยากได้มาตลอดแต่ไม่กล้าซื้อเอง แล้วแอบหวังลมๆ แล้งๆ ว่าจะมีใครบังเอิญซื้อมาให้ นี่แหละโอกาสพิเศษที่ได้ตามใจตัวเองแบบไม่แคร์สื่อแล้ว! ลองจินตนาการดูว่าตัวเองเป็นดาราที่ต้องให้สัมภาษณ์กับสื่อ หรือไฮโซที่กำลังจะจัดงานช้าง แน่นอนว่าต้องจัดบ้าน หาซื้อของ เลือกชุด และอื่นๆ ก่อนวันจริง วันเกิดคุณก็ต้องเว่อร์วังอลังการไม่แพ้กัน ก็อีเวนต์สุดชิลแบบ "ตามใจฉัน" ไงล่ะ   จัดบ้านก่อนวันเกิด 1 - 2 วัน ไม่ว่าใครก็คงชิลไม่ออกถ้าบ้านรกเป็นรังหนู โดยเฉพาะคนที่อยาก "ฉลองวันเกิดคนเดียวก็เฟี้ยวได้" ที่บ้านตัวเอง ตกแต่งบ้านให้เหมือนงานวันเกิด จะจัดเต็มสายรุ้งกับลูกโป่ง หรือแค่จุดเทียน จัดดอกไม้ใส่แจกันให้สดชื่นก็ตามสะดวก (แต่คิดดู จะมีโอกาสแต่งบ้านแบบจัดเต็มบ่อยแค่ไหนกัน) เตรียมชุดที่จะใส่ในวันเกิดตั้งแต่คืนก่อนหน้า ชุดไหนก็ได้ที่ใส่สบายแต่ก็ใส่แล้วปัง ความมั่นใจมาเต็ม ถ้าจะกินข้าวเช้าที่บ้าน และ/หรือเอาข้าวกลางวันไปกินที่ทำงานด้วย ก็ต้องทำเตรียมไว้ตั้งแต่คืนก่อนหน้า จะได้ไม่ต้องรีบจนขาขวิดในวันรุ่งขึ้น วันเกิดทั้งที จะกินโจ๊กหรือหมูปิ้งแบบเดิมๆ ได้ยังไง อยากกินอะไรก็จัดไป ตามใจตัวเองหน่อย ถึงวันนั้นจะยังต้องไปทำงาน ก็ขอให้หาเวลามาทำเมนูพิเศษ เช่น เฟรนช์โทสต์หรือขนมปังชุบไข่แบบฝรั่งเศส ถ้าเตรียมวัตถุดิบไว้ตั้งแต่กลางคืน พอเช้ามาเมนูโปรดก็เสร็จง่ายเหมือนดีดนิ้ว  หรือถ้าปกติเช้าๆ กินแค่กาแฟกับขนมปังปิ้ง ก็ให้เพิ่มสีสันและรสชาติชีวิต โดยชงกาแฟดีๆ ดื่มแบบละเมียดละไม พยายามทำอะไรแปลกใหม่ ให้แตกต่างจากวันเดิมๆ เท่าที่จะทำได้ หนึ่งในนั้นคือเดินทอดน่องชมวิวทิวทัศน์และธรรมชาติแสนสวยงาม การออกกำลังกายกับอากาศบริสุทธิ์นี่แหละที่ทำให้ร่างกายสดชื่นฟื้นคืนพลัง แถมเป็นโอกาสให้ได้ทบทวนสิ่งที่เกิดขึ้นในปีที่ผ่านมา   ไปเดินเล่นในละแวกบ้านหรือในเมืองซะเลย หรือถ้าเวลาอำนวยก็ออกต่างจังหวัดไปเดินป่าขึ้นเขาอะไรก็ตามใจ รับรองสวยเพลินตาเพลินใจ ยิ่งถ้าเป็นที่ใหม่ๆ ที่ไม่เคยไปยิ่งสนุก หรือจะไปขี่จักรยาน ไม่ต้องจริงจัง แค่ขี่เล่นแถวๆ บ้านหรือในสถานที่ท่องเที่ยวที่เอื้ออำนวยก็ได้เปลี่ยนบรรยากาศแล้ว ถ้าไม่มีจักรยานแถมเป็นคนเมือง ก็ลองไปเที่ยวต่างจังหวัดหรือตามสวนสาธารณะใหญ่ๆ เขาจะมีจักรยานให้เช่ากี่นาทีกี่ชั่วโมงก็ว่าไป เป็นวิธีเที่ยวชมเมืองที่สนุกไปอีกแบบ เดทในฝันของคุณเป็นยังไงก็ทำไปตามนั้นเลย เช่น สั่งอาหารมากินแล้วซุกผ้าห่มนั่งดูหนังเก่าที่โซฟานุ่ม เดินทอดน่องในอาร์ตแกลเลอรี่หรือหอศิลป์ช่วงบ่ายๆ ช้อปปิ้ง 3 ห้างรวด หรือจองมื้อค่ำที่ร้านหรูเปิดใหม่  วันเกิดทั้งทีควรได้ทำตามใจอยาก ไม่ว่าจะฉลองที่บ้านหรือนอกบ้านก็ตาม ขอให้ทำอะไรที่ชวนให้สนุกสนานผ่อนคลาย ไหนๆ ก็วันของคุณแล้ว หยุดกังวลสักวันว่าใครจะทำอะไรหรือคิดยังไง! ความพิเศษของวันเกิดอยู่ที่คุณเลือกได้ตามใจชอบเลย ว่าจะกินอะไรเมื่อไหร่ ถ้าเป็นการฉลองวันเกิดแบบมีแขกเหรื่อตามปกติ แน่นอนว่าต้องคอยเอาใจจนไม่เป็นอันต้องกินหรือดื่มด่ำกับอาหารในจานของตัวเอง วันนี้คุณทวงคืนอิสรภาพสำเร็จแล้ว! ถ้าอยากกินแต่เค้กวันเกิด ข้าวปลาไม่กิน ก็จัดไปตามนั้นเลย!  ถ้าเป็นคนชอบทำอาหาร ก็เข้าครัวทำเมนูโปรดที่ปกติไม่ค่อยมีเวลาทำสักที แถมเพิ่มเติมความพิเศษเข้าไปด้วย เช่น ส้มตำปูอลาสก้า หรือต้มยำกุ้งล็อบสเตอร์ หาคลิปสอนทำอาหารใน Youtube ไว้แต่เนิ่นๆ โดยเฉพาะเมนูใหม่ที่ไม่เคยทำ ทำไปตามคลิปเขาเลย สนุกอย่าบอกใคร (ยิ่งมีไวน์สักแก้วด้วยนะ!) แต่ถ้าไม่ชอบเข้าครัวหรือมีเวลาไม่มากพอ ก็สั่งอาหารแบบ delivery จากร้านโปรดหรือร้านใหม่ที่อยากลองมาแทน สั่งแต่เมนูที่อยากกิน จัดเต็มไปเลย วันของคุณแล้ว! ไม่มีขนมหรือของหวาน ก็เหมือนจะไม่ใช่งานวันเกิดซะเทีเดียว ถ้ากลัวว่าสั่งเค้กวันเกิดก้อนใหญ่มาแล้วจะค้างอยู่ในตู้เย็นไปเป็นอาทิตย์ ให้เปลี่ยนไปซื้อคัพเค้กหรือขนมกระจุกกระจิกที่ชอบแทน ทีนี้ก็ได้ “สุขสันต์วันเกิด” ให้ตัวเองแบบหลากหลาย ไม่น่าเบื่อ   ถ้างานอดิเรกของคุณคือการทำขนม ก็ทำเค้กหรือขนมเองซะเลย เช่น ชีสเค้ก ช็อคโกแลต ไอศครีม และพายหรือทาร์ตต่างๆ ถ้ามีของหวานในร้านที่เล็งไว้แล้ว ก็ไปโลด! ง่ายที่สุดคือเลือกร้านที่จะไปดินเนอร์ฉลองวันเกิดแบบมีเค้กหรือของหวานเด็ดๆ โดนๆ มื้อเย็นเสร็จจะได้ต่อด้วยเมนูของหวานแบบไม่ขาดตอน (ทำเนียนให้เด็กเสิร์ฟรู้ด้วยก็ดีว่าวันนี้วันเกิดคุณ เผื่อจะมีอะไรพิเศษๆ ประมาณว่าลดแลกแจกแถม) แต่ถ้าต้องเป็นเค้กร้านนั้นร้านนี้เท่านั้น ก็ไปต่อทีหลังได้เลยตามสะดวก ถ้าคุณไม่ใช่คอของหวาน ก็อาจจะต่อด้วยผลไม้นอกสักถาด เช่น เมลอนกับสตรอว์เบอร์รี่ญี่ปุ่น เป็นต้น ไม่ก็จิบไวน์หรือเครื่องดื่มแอลกอฮอล์ตามชอบ อะไรก็ได้ที่ทำให้คุณรู้สึกพิเศษต่างจากทุกวัน ถ้าจำใจต้องฉลองวันเกิดคนเดียวเพราะอยู่ห่างบ้านห่างพ่อแม่พี่น้อง เพื่อน และคนรัก ก็ใกล้กันได้ด้วย FaceTime, Skype หรือ Line รีบเอาเทียนปักเค้กเลย แล้วรอให้คนอยู่ไกลร้อง “Happy Birthday” เสร็จค่อยเป่าเทียน แล้วเข้านอน. ก่อนวันเกิดจะปิดฉากลง ก็ผ่อนคลายแล้วทำตามใจอีกสักนิด เช่น อาบน้ำหรือแช่น้ำอุ่นนานๆ ให้สบายตัวสบายใจ ของขวัญคุณอาจเป็นชุดนอนใหม่ผ้าลื่นสวมสบายพอดี คืนนี้ฝันดีแน่นอน!
คุณมีเวลาฉลองแค่ไหน. หนีความวุ่นวายไปฉลองวันเกิด. หลายที่มีโปรวันเกิด. อยากได้อะไรเป็นของขวัญ. จัดเตรียมทุกอย่างให้เสร็จในคืนก่อนหน้า. อาหารเช้าสุดพิเศษ. ดื่มด่ำกับบรรยากาศของวันเกิด. ออกเดทคนเดียวก็เฟี้ยวได้. มื้อเย็นตามใจฉัน. ปิดท้ายด้วยของหวานสุดพิเศษ. ทำตัวทำใจให้สบาย
https://www.wikihow.com/Celebrate-Your-Birthday-Alone https://www.wikihow.com/Celebrate-Your-Birthday-Alone
Planning for Your Celebration Celebrating the Big Day